DEĊIŻJONI TAL-KUMMISSJONI
tat-2 ta’ Lulju 2009
li temenda d-deċiżjoni 2007/679/KE li tistabbilixxi l-ammonti netti li jirriżultaw mill-modulazzjoni fakultattiva fir-Renju Unit għas-snin 2007-2012
(notifikata taħt id-dokument numru C(2009) 5027)
(It-test bl-Ingliż biss huwa awtentiku)
(2009/519/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 378/2007 tas-27 ta’ Marzu 2007 li jistabbilixxi regoli għal modulazzjoni volontarja ta’ pagamenti diretti previsti fir-Regolament (KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa, u li jemenda r-Regolament (KE) Nru 1290/2005 (1), b’mod partikulari l-Artikolu 4(1) tiegħu,
Billi:
(1)
Id-Deċiżjoni tal-Kummissjoni 2007/679/KE (2) li tistabbilixxi l-ammonti netti li jirriżultaw fil-modulazzjoni fakultattiva fir-Renju Unit għas-snin 2007-2012 abbażi tar-rati annwali tal-modulazzjoni fakultattiva li japplikaw f’livell reġjonali u kull sena.
(2)
L-ewwel Artikolu(5) tar-Regolament (KE) Nru 378/2007 jistipula li r-rati stabbiliti fl-Artikolu 7 tar-Regolament tal-Kunsill (KE) Nru 73/2009 (3), imnaqqsa b’ħames punti perċentwali, għandhom jiġu mnaqqsa mir-rati ta’ modulazzjoni fakultattiva applikata mill-Istati membri. Għaldaqstant, l-ammonti netti li jirriżultaw mill-modulazzjoni fakultattiva għandhom jitnaqqsu.
(3)
Id-Deċiżjoni 2007/679/KE għandha għalhekk tiġi emendata,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 2007/679/KE għandu jinbidel bit-test li hemm fl-Anness għal din id-Deċiżjoni.
Artikolu 2
Din id-Deċiżjoni għandha tapplika mis-sena tal-baġit 2010.
Artikolu 3
Din id-Deċiżjoni hija indirizzata lir-Renju Unit tal-Gran Brittanja u l-Irlanda ta’ Fuq.
Magħmul fi Brussell, it-2 ta’ Lulju 2009.